
న్యూఢిల్లీ: బొగ్గు ఉత్పత్తి రంగంలోని ప్రభుత్వ రంగ దిగ్గజం కోల్ ఇండియాకు 591 కోట్ల రూపాయల జరిమానా విధిస్తున్నట్టు కాంపిటీషన్ కమిషన్ ఆఫ్ ఇండియా (సిసిఐ) ప్రకటించింది. బొగ్గు సరఫరాకు సంబంధించిన ఒప్పందాల్లో అసంబద్ధమైన షరతులు విధిస్తున్నందుకు ఈ చర్య తీసుకున్నట్టు సిసిఐ తెలిపింది. పోటీ స్ఫూర్తికి విరుద్ధమైన వ్యాపార విధానాలకు స్వస్తిచెప్పాలని కూడా కోల్ ఇండియాను సిసిఐ ఆదేశించింది. విద్యుత ఉత్పత్తి సంస్థలకు నాన్-కోకింగ్ కోల్ సరఫరా చేసేందుకు ఉద్దేశించిన వ్యాపార ఒప్పందాల్లో కోల్ అసంబద్ధమైన, వివక్షతో కూడిన షరతులను విధించడాన్ని సిసిఐ 56 పేజీల ఉత్తర్వుల్లో తీవ్రంగా తప్పుబట్టింది. చర్చలు, సంప్రదింపుల ద్వారా పరస్పరఅంగీకార యోగ్యంగా ఉండే విధంగా ఒప్పందం ముసాయిదాలను ఖరారు చేయకుండా తన చిత్తం వచ్చిన షరతులతో పోటీ స్ఫూర్తికి విరుద్ధంగా ఏకపక్షంగా ఇంధన సరఫరా ఒప్పందాలను కోల్ ఇండియా ఖరారు చేస్తోందని సిసిఐ ఆక్షేపించింది. ఈ ఉల్లంఘనలకు గానూ 591.01 కోట్ల రూపాయల జరిమానా విధిస్తున్నట్టు ప్రకటించింది. 2009-10 నుంచి 2011-12 మధ్య మూడేళ్ల కాలంలో కోల్ ఇండియా సగటు టర్నోవర్ను లెక్కలోకి తీసుకొని అందులో ఒక శాతాన్ని జరిమానాగా విధించారు. గతంలో ఒప్పందాలు కుదుర్చుకున్న సంస్థలు, కొత్తగా ఒప్పందాలు కుదుర్చుకున్న సంస్థలు, ప్రభుత్వ సంస్థలు, ప్రైవేట్ సంస్థలు.. వీటి మధ్య ఎలాంటి బేధభావం లేకుండా ఒప్పందాల విషయంలో అందరితోనూ సమంగా వ్యవహరించాలని కోల్ ఇండియాకు సిసిఐ హితవు చెప్పింది.

newdhilly: boggu utpatti rangamlooni prabhutva ranga diggajam kol indiaku 591 kotla roopaayala jarimana vidhistunnattu compitition kamishan af india (cci) prakatinchindi. boggu sarafaraaku sambandhinchina oppandaallo asambaddhamaina sharatulu vidhistunnanduku ee charya teesukunnattu cci telipindi. poty sphuurtiki viruddhamaina vyapara vidhaanaalaku swasticheppaalani kuudaa kol indianu cci aadesinchindi. vidyuta utpatti samsthalaku nan-coking kol sarafara chesenduku uddesinchina vyapara oppandaallo kol asambaddhamaina, vivakshatho kuudina sharatulanu vidhinchadaanni cci 56 paejeela uttarvullo teevramgaa tappubattindi. charchalu, sampradimpula dwara parasparangikara yogyamgaa unde vidhamgaa oppandam musaayidaalanu khararu cheyakunda tana chittam vachina sharatulatho poty sphuurtiki viruddhamgaa ekapakshamgaa indhana sarafara oppandaalanu kol india khararu chestondani cci aakshepinchindi. ee ullanghanalaku gaanuu 591.01 kotla roopaayala jarimana vidhistunnattu prakatinchindi. 2009-10 nunchi 2011-12 madhya moodella kaalamlo kol india sagatu tarnovarnu lekkaloki teesukoni andulo oka saataanni jarimanaga vidhinchaaru. gatamlo oppandaalu kudurchukunna samsthalu, kottagaa oppandaalu kudurchukunna samsthalu, prabhutva samsthalu, private samsthalu.. veeti madhya elanti bedhabhavam lekunda oppandaala vishayamlo andaritoonuu samangaa vyavaharinchaalani kol indiaku cci hitavu cheppindi.